CELEX: 32014D0905
Language: da
Date: 2014-12-11 00:00:00
Title: 2014/905/EU: Kommissionens gennemførelsesafgørelse af 11. december 2014 om tilladelse til markedsføring af methylvinylether-maleinsyreanhydridcopolymer som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer C(2014) 9333)

13.12.2014   
            
            
               DA
            
            
               Den Europæiske Unions Tidende
            
            
               L 358/47
            
         KOMMISSIONENS GENNEMFØRELSESAFGØRELSE
   af 11. december 2014
   om tilladelse til markedsføring af methylvinylether-maleinsyreanhydridcopolymer som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   
      
         (meddelt under nummer C(2014) 9333)
      
   
   (Kun den engelske udgave er autentisk)
   
      (2014/905/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Reading Scientific Services Ltd. indgav den 30. juni 2008 en ansøgning til de kompetente myndigheder i Nederlandene om tilladelse til at markedsføre methylvinylether-maleinsyreanhydridcopolymer som en ny levnedsmiddelingrediens i tyggegummibase.
            
         
               (2)
            
            
               Nederlandenes kompetente fødevarevurderingsorgan afgav den 14. juli 2011 den første vurderingsrapport. I sin rapport fastslog det nederlandske fødevarevurderingsorgan, at methylvinylether-maleinsyreanhydridcopolymer opfylder kriterierne i artikel 3, stk. 1, i forordning (EF) nr. 258/97.
            
         
               (3)
            
            
               Den 18. august 2011 fremsendte Kommissionen den første vurderingsrapport til de øvrige medlemsstater.
            
         
               (4)
            
            
               Inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, blev der fremsat begrundede indsigelser.
            
         
               (5)
            
            
               Den 12. juni 2012 anmodede Kommissionen Den Europæiske Fødevaresikkerhedsautoritet (EFSA) om at foretage en yderligere vurdering af methylvinylether-maleinsyreanhydridcopolymer som levnedsmiddelingrediens i henhold til forordning (EF) nr. 258/97.
            
         
               (6)
            
            
               Den 10. oktober 2013 vedtog EFSA en videnskabelig udtalelse om methylvinylether-maleinsyreanhydridcopolymer (ingrediens i tyggegummibase) som en ny levnedsmiddelingrediens (2), hvori den konkluderede, at det er sikkert under de foreslåede anvendelsesformål og anvendelsesniveauer.
            
         
               (7)
            
            
               Ifølge udtalelsen er det tilstrækkeligt godtgjort, at methylvinylether-maleinsyreanhydridcopolymer under de foreslåede anvendelsesformål og anvendelsesniveauer i tyggegummibase opfylder kriterierne i artikel 3, stk. 1, i forordning (EF) nr. 258/97.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Methylvinylether-maleinsyreanhydridcopolymer, jf. bilaget, kan markedsføres i Unionen som en ny levnedsmiddelingrediens i tyggegummibase i en mængde på højst 2 % i det færdige tyggegummiprodukt.
   Artikel 2
   Den nye tyggegummibase, der godkendes ved denne afgørelse, betegnes »gummibase (indeholder methylvinylether-maleinsyreanhydridcopolymer)« eller »gummibase (indeholder CAS-nr. 9011-16-9)«.
   Artikel 3
   Denne afgørelse er rettet til Reading Scientific Services Ltd., The Lord Zuckerman Research Centre, Whiteknights Campus, Pepper lane, Reading, RG6 6LA, Det Forenede Kongerige.
   
      Udfærdiget i Bruxelles, den 11. december 2014.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  EFSA Journal 2013;11(10):3423.
   
      BILAG
      SPECIFIKATION FOR METHYLVINYLETHER-MALEINSYREANHYDRIDCOPOLYMER
      
         Definition:
      
      Methylvinylether-maleinsyreanhydridcopolymer er en vandfri copolymer af methylvinylether og maleinsyreanhydrid.
      
         Strukturformel:
      
      
         
      
         Beskrivelse: fritflydende, hvidt til råhvidt pulver.
      
         Identifikation:
      
      
                  CAS-nr.
               
               
                  9011-16-9
               
            
         Renhed:
      
      
                  Indhold
               
               
                  Mindst 99,5 % i tørstof
               
            
                  Specifik viskositet (1 % MEK)
               
               
                  2-10
               
            
                  Methylvinylether-rest
               
               
                  Ikke over 150 ppm
               
            
                  Maleinsyreanhydrid-rest
               
               
                  Ikke over 250 ppm
               
            
                  Acetaldehyd
               
               
                  Ikke over 500 ppm
               
            
                  Methanol
               
               
                  Ikke over 500 ppm
               
            
                  Dilauroylperoxid
               
               
                  Ikke over 15 ppm
               
            
                  Samlet indhold af tungmetaller
               
               
                  Ikke over 10 ppm
               
            
         Mikrobiologiske kriterier:
      
      
                  Samlet aerobt kimtal
               
               
                  Ikke over 500 cfu/g
               
            
                  Gær- og skimmelsvamp
               
               
                  Ikke over 500 cfu/g
               
            
                  Escherichia coli
               
               
                  Negativ test
               
            
                  
                     Salmonella spp.
               
               
                  Negativ test
               
            
                  Staphylococcus aureus
               
               
                  Negativ test
               
            
                  Pseudomonas aeruginosa
               
               
                  Negativ test